|  |  |
| --- | --- |
|  |  |

**ZÁRÓVIZSGA TÉTELEK**

**Szociálpedagógia szak**

***(moduláris és nem moduláris képzésben részt vett hallgatók számára)***

1. a, A szociálpedagógia és a szociális munka fogalma, a szociális segítségnyújtás fő céljai, alapelvei és jellemzői.

b, Az anya – gyermek kapcsolat jelentősége a személyiségalakulásban. A kötődés kialakulása, típusai. Az anyai depriváció és következményei.

1. a, Azonosságok és különbségek a szociálpedagógiában és a szociális munkában, a szociálpedagógiai szemléletmód fő jellemzői.

b, A minőség szerepe és minőségfejlesztés a szociális segítségnyújtásban.

1. a, A szociális esetmunka jellemzői, a humán ökológiai megközelítés alkalmazása az esetkezelésben.

b, A deviancia fogalma, formái, deviancia elméletek. A deviáns viselkedés magyarországi elterjedése. Egyes deviáns viselkedések kezelésének lehetőségei, a szociálpedagógus lehetséges feladatai.

1. a, Kapcsolatfelvétel a klienssel. Az első interjú szerepe és tartalmi elemei.

b, Társadalmi érték, norma fogalma, tartalma, a nevelés, mint értékközvetítés.

1. a, A problémahelyzet jellemzői. A problémamegoldó modell felépítése, lépései, alkalmazása a szociális segítségnyújtásban.

b, A szabadidő fogalma, helye az ember életében. Szabadidős tevékenységek lehetőségei, különös tekintettel bentlakásos intézményekben. A környezettudatos nevelés kérdései.

1. a, A krízishelyzet jellemzői, kialakulásának folyamata. Krízis- és kríziskezelés a szociális segítségnyújtásban. A krízisintervenciós modell felépítése és alkalmazása a szociális esetmunkában

b, Akcidentális krízis, pszichoszociális krízis, a családi életben előforduló krízisek értelmezése az „életciklus modell” segítségével.

1. a, A konfliktus fogalma, szintjei, típusai. Konfliktus megoldási stratégiák és modellek. Konfliktuskezelés és mediáció a szociális segítségnyújtásban.

b, A resztoratív szemléletű konfliktusmegoldás célja és jellemzői.

1. a, Esetmegbeszélés, esetkonferencia és szupervízió a segítő munkában. A segítő munka és a foglalkozás pszichés hatásai, a kiégés folyamata, megelőzésének lehetőségei.

b, Tanulási képességek és fejlesztésük. A tanulási korlátok (tanulási nehézség, tanulási zavar, tanulásban akadályozottság), a sajátos nevelési igény és a korlátozott nevelhetőség (fogyatékosság) értelmezése. Az inklúzió feltételei és lehetséges hatásai. A tanulás differenciált segítésének eljárásai.

1. a, A csoportokkal végzett szociális munka jellemzői. A csoport fogalma, a csoportok típusai, a csoportok működése, csoportdinamikai jellemzők, a csoportfejlődés fázisai. A csoportterápia és a csoportokkal végzett szociális munka közötti különbségek, a csoportokkal végzett szociális munka alapvető modelljei.

b, A cigány népesség helyzete és segítésének lehetőségei Magyarországon.

1. a, A csoportok tervezése, kialakítása és megszervezése. A csoportvezetés fő kérdései, a csoportokban előforduló destruktív szerepek jellemzői és kezelésük módja.

b, A szegénység, depriváció és a kirekesztettség fogalma. A szegénység típusai, mérése, a (gyermek) szegénység és a kirekesztődés fő tendenciái hazánkban. A (gyermek) szegénység kezelése.

1. a, A közösségi szociális munka jellemzői. A közösségi szociális munka alapvető modelljei (közösségfejlesztés, közösségi akció és közösségi tervezés).

b, A társadalmi egyenlőtlenségek és a társadalmi mobilitás alapvető kérdései.

1. a, A helyi közösségek szükségleteinek és erőforrásainak felmérésének és a felmérés eredményének értékelési módszerei.

b, Probléma és szociális térképek alkalmazása a helyi szociálpolitika kialakításában.

1. a, A közösségi (szociális) tervezés fogalma, célja, lépései. A szociális szakember szerepe és feladatai. Érdekérvényesítési módszerek a szociális munkában.

b, A népesség és népesedés alapvető kérdései, demográfiai viszonyok és tendenciák Magyarországon. A népességszám szociálpolitikai befolyásolásának lehetőségei, a népességszám növelésének alkalmazott eszközei.

1. a, A társadalom és a nevelési rendszer összefüggései. Az iskolai szociális munka célja, főbb tartalmi elemei – az iskolai gyermekvédelem szabályozása, működési jellemzői és problémái.

b, A családi és az iskolai környezeti ártalmak. A gyermek-és serdülőkorban előforduló leggyakoribb pszichés zavarok. A segítségnyújtás lehetőségei.

1. a, A szociális segítés etikai kérdései és főbb dilemmái. A szociális munka etikai kódexe.

b, A szociálpolitika, a társadalompolitika és a szegénypolitika fogalma. A szociálpolitikára ható értékek és ideológiák. Ideológiailag meghatározott jóléti államtípusok.

1. a, A szociális adminisztráció főbb kérdései, a jogi iratanyagok típusai, jellemzői. A gyermekvédelmi és a szociális hatósági munkához kapcsolódó iratanyagok típusai, kötelező tartalmi elemei.

b, A kiemelt figyelmet igénylő gyermekek köre. A tanulási korlátok köre. A speciális tanulási zavarok és a hiperaktivitás tünettani és oki megközelítése. A vonatkozó ellátórendszer főbb elemei. A szociálpedagógus lehetséges feladatai az érintettekkel kapcsolatban.

1. a, Nonprofit szervezetek fogalma, típusai, jogi szabályozása a szociális és gyermekjóléti, -védelmi szolgáltatási rendszerben. Az önkéntes segítő munka fogalma, célja, társadalmi és egyéni haszna.

b, A szociális kérdések megjelenése az európai integrációs folyamatokban.

1. a, A gyermekes családokat megillető pénzbeli ellátások és kedvezmények típusai és funkciói. A támogatások és kedvezmények fő tartalmi elemei (jogosultsági kritériumok, támogatási mértékek, igénylési feltételek.).

b, A nevelőszülőkre vonatkozó jogi szabályozás, a nevelőszülői hálózat működési jellemzői és az örökbefogadás szabályozása.

1. a, A gyermekvédelmi jelzőrendszer működtetésének jogi szabályozása és fő jellemzői. A gyermekek érdekében alkalmazott hatósági intézkedések típusai és tartalmi elemei.

b, Gyermeki és szülői jogok és kötelezettségek. A gyermeki jogok védelme.

1. a, A szociális alap és szakosított ellátások típusai, a szolgáltatások működésének jogi szabályozása és működési jellemzői.

b, A szociális szolgáltatási rendszer működésében tapasztalható problémák és ezek lehetséges kezelése.

1. a, A gyermekjóléti alapellátás és a gyermekvédelmi szakellátás intézményrendszere, a szolgáltatások működésének jogi szabályozása és működési jellemzői.

b, A gyermekjóléti és gyermekvédelmi szolgáltatási rendszer működésében tapasztalható problémák és ezek lehetséges kezelése.

1. a, Az 1993. évi III., a szociális igazgatásról és egyes szociális ellátásokról szóló, és az 1997. évi XXXI., a gyermekek védelméről és a gyámügyi igazgatásról törvények céljai, hatályuk, főbb alapelveik. E törvények által szabályozott pénzbeli ellátások típusai és jellemzői.

b, Szociálpolitikai alapelvek és elosztási technikák. A szociálpolitika kiemelt területei, fő irányai, központi kérdései Magyarországon.

1. a, A munkanélküliség fogalma, a foglalkoztatáspolitika fogalma, tartalma. A foglalkoztatáspolitikai rendszer fő elemei. A munkanélkülieket segítő aktív és passzív eszközök.

b, A tartós munkanélküliség egyéni és társadalmi hatásai.

1. a, A szociálpedagógiai segítségnyújtás végzéséhez szükséges ismeretek és képességek.

b, A tanulás pedagógiai értelmezése. A tanulás eredményességét befolyásoló tényezők rendszere. A tanulás kérdésköre a gyermekvédelmi gondoskodásban élő gyermekeknél. Tanulás a digitális kultúrában.